IHL มอบอุปกรณ์ทางการแพทย์ ฝ่าวิกฤติ “โควิด-19”
IHL มอบอุปกรณ์ทางการแพทย์ ฝ่าวิกฤติ "โควิด-19" ณ สถาบันการแพทย์จักรีนฤบดินทร์ฯ จ.สมุทรปราการ เมื่อเร็วๆ นี้
8 มิ.ย. 2564

บริษัท อินเตอร์ไฮด์ จำกัด (มหาชน) หรือ IHL มอบอุปกรณ์ทางการแพทย์และสิ่งของอุปโภคบริโภค ประกอบด้วย ชุดอุปกรณ์ป้องกันการติดเชื้อ (PPE) ข้าวกล่อง น้ำผลไม้ และน้ำสมุนไพร โดยมูลนิธิอินเตอร์ไฮด์ ให้กับสถาบันการแพทย์จักรีนฤบดินทร์ คณะแพทยศาสตร์ โรงพยาบาลรามาธิบดี มหาวิทยาลัยมหิดล เพื่อช่วยสนับสนุนในการปฏิบัติหน้าที่ของบุคลากรทางการแพทย์ ในการดูแล รักษาผู้ป่วยที่ติดเชื้อไวรัสโควิด-19 (COVID-19) กิจกรรมดังกล่าวจัดขึ้น ณ สถาบันการแพทย์จักรีนฤบดินทร์ฯ จ.สมุทรปราการ เมื่อเร็วๆ นี้
ทั้งนี้ ที่ผ่านมา IHL ได้ดำเนินการเพื่อช่วยเหลือและเป็นกำลังใจให้แก่แพทย์ พยาบาล เจ้าหน้าที่โรงพยาบาล ในวิกฤตโควิด-19 โดยมูลนิธิอินเตอร์ไฮด์ มาอย่างต่อเนื่อง